עמוד פייסבוק עסקי הוא ערוץ מצויין להפיץ את התוכן המקצועי והשיווקי שלכם, לקהל שנמצא ברשת החברתית. עם זאת, חשוב להבין שהעמוד והתוכן שבו נתונים לחסדיה של פייסבוק. התוכן המושקע שלכם בעמוד הפייסבוק העסקי הוא אורח של פייסבוק, וככזה הוא כפוף לחוקים ולהחלטות שלהם. עמוד הפייסבוק מקבל חשיפה בהתאם להחלטות של פייסבוק (הרבה פחות מבעבר), פחות נוח לקרוא בו מאמרים מקצועיים, קשה לאתר בו מידע וכל מעידה שלכם או של המבקרים בעמוד שלכם, עלולה לעלות לכם בחסימה שלכם או של העמוד העסקי שלכם. לפעמים בלי הסבר וללא דרך חזרה.  בניגוד לפייסבוק – אתר וורדפרס הוא נכס דיגיטלי של העסק שלכם. אתם קובעים איך הוא יראה, כמה נוח יהיה להגיב (אם תרצו בכך), ומהם התכנים הראויים להתפרסם בו. החיפוש באתר הוא נוח ופשוט, וכל עוד תדאגו לאתר שבנוי היטב ומכיל תוכן איכותי ומקיף – הוא יכול להיות מדורג בעמוד הראשון בגוגל ולהביא לכם טראפיק, קוראים  ולקוחות חדשים.